ไฟแนนซ์ทูเดย์
กระแสปรับ ครม.ที่ลือหึ่งๆ กันไปทั่ว หลังจากที่ อุตตม สาวนายน ยื่นใบลาออกจากตำแหน่ง รมว.ไอซีที ก็มีข่าวว่า สาย ดร.สมคิด จาตุศรีพิทักษ์ รองนายกฯ อาจจะเป็นขาลง เพราะยามนี้มีคนอยากหลายคน ที่ตามตอดตำแหน่ง แต่คนที่ใช่และจะทำได้มันไม่ใช่แค่อยาก หรือปากดี แต่ต้องมีฝีมือเป็นที่ประจักษ์ด้วยต่างหาก
26 ก.ย. 2559

กระแสปรับ ครม.ที่ลือหึ่งๆ กันไปทั่ว หลังจากที่ อุตตม สาวนายน ยื่นใบลาออกจากตำแหน่ง รมว.ไอซีที ก็มีข่าวว่า สาย ดร.สมคิด จาตุศรีพิทักษ์ รองนายกฯ อาจจะเป็นขาลง เพราะยามนี้มีคนอยากหลายคน ที่ตามตอดตำแหน่ง แต่คนที่ใช่และจะทำได้มันไม่ใช่แค่อยาก หรือปากดี แต่ต้องมีฝีมือเป็นที่ประจักษ์ด้วยต่างหาก
ครม.เศรษฐกิจชุดนี้ ขอบอกเลยว่าที่มีผลงานเด่นที่สุดคือ อภิศักดิ์ ตันติวรวงศ์ รมว.คลัง แม้จะพูดน้อย แต่ก็มีงานออกมาอย่างสม่ำเสมอ ส่วนกระทรวงอื่นอาจจะพูดเยอะแต่ไม่เห็นมีงานเด่นชัด
ขอแสดงความยินดีกับสองศิษย์เก่าคณะเศรษฐศาสตร์ มหาวิทยาลัยธรรมศาสตร์  พิศิษฐ์ เสรีวิวัฒนา กรรมการผู้จัดการธนาคารเพื่อการส่งออกและนำเข้าแห่งประเทศไทย (เอ็กซิมแบงก์) ที่ได้รับรางวัลศิษย์เก่าดีเด่นประจำปี 2559 นับเป็นเอ็มดีเอ็กซิมแบงก์คนที่ 3 ที่ได้รับรางวัลนี้ นับจาก ม.ร.ว.ปรีดิยาธร เทวกุล และ ดร.อภิชัย บุญธีรวร
ส่วน ดร.อมรเทพ จาวะลา ผู้อำนวยการอาวุโสสำนักวิจัย สายบริหารความเสี่ยง ธนาคารซีไอเอ็มบี ไทย ที่ได้รับรางวัล “รางวัลนักเศรษฐศาสตร์ดาวรุ่งปี 2559”